ועדת הכנסת, כנסת 18, פרוטוקול מספר 223, 2011-12-20 11:55

זאב אלקין: שלום, אני פותח את הישיבה בעקבות בקשת הממשלה להקדמת הדיון בהצעת חוק לתיקון פקודת העיריות (מס' 126) (הסדרת שמירה, אבטחה וסדר ציבורי), התשע"ב-2011, לפני הקריאה הראשונה.

זאב אלקין: מזכיר הממשלה פנה בבקשה למזכירות הכנסת ולו לתת פטור מחובת הנחה לחוק הזה, כי זה חוק שצריך לחול מ-1 בינואר.

זאב אלקין: למעשה, זה חוק המשך להסדר שקיים היום.

זאב אלקין: אני לא רוצה שנדון כאן בתוכן החוק, את זה תעשה הוועדה הרלוונטית.

זאב אלקין: הסיבה לדחיפות היא שזה חוק שבו הכנסת צריכה להכריע אם ההסדר הזה נמשך או לא עד 1 בינואר.

זאב אלקין: הנושא מגיע לכאן גם על דעת האופוזיציה, זאת אומרת שיש גם הסכמה של האופוזיציה לפטור מחובת ההנחה ולתמיכה בחוק במליאה היום.

זאב אלקין: לכן אני מבקש מחברי הוועדה, בעקבות בקשת הממשלה, לאשר - - -

אברהם מיכאלי: זה עולה היום בצהריים?

זאב אלקין: כן, זה עולה היום.

דוד רותם: מתי הממשלה ביקשה את זה?

זאב אלקין: ביום שני.

זאב אלקין: ביום שני לא הייתה הסכמת אופוזיציה ולכן לא הבאנו את זה.

זאב אלקין: היום האופוזיציה הסכימה לכך, ומביאים את זה.

זאב אלקין: זה הונח אתמול.

דוד רותם: עכשיו אני מבין למה האופוזיציה נראית ככה.

דוד רותם: מה הם מסכימים לחוק כזה?

דוד רותם: זה חוק נוראי.

דוד רותם: ..

זאב אלקין: אבל הם חוקקו אותו בקדנציה שלהם.

דוד רותם: לא נכון, הם לא חוקקו את זה.

דוד רותם: כל אחת מהרשויות חוקקה לעצמה.

זאב אלקין: חברים, אני מציע שהוויכוח על החוק, האם הוא טוב או רע, יהיה במליאה ואחר כך בוועדה הרלוונטית.

דוד רותם: זו לא תהיה ועדת החוקה, אני מניח.

דוד רותם: זו תהיה ועדת הפנים.

זאב אלקין: כן.

זאב אלקין: חברים, אני מביא את בקשת הממשלה לאישור הוועדה, זו בקשה לפטור לקריאה ראשונה בלבד.

זאב אלקין: מי בעד אישור הבקשה?

זאב אלקין: מי נגד?

זאב אלקין: מי נמנע?

זאב אלקין: בעד – פה אחד

זאב אלקין: תודה, אושר פה אחד.

זאב אלקין: תודה רבה, הישיבה נעולה.